# metadata.dc.description.abstract[].value
L'any 1874, un Estudio Agrícola del Vallés constatava que "nuestra comarca, antes tan poblada de bosques, ve hoy con pesar ir desapareciendo éstos uno tras otro para dar cabida a los productivos viñedos". Es referia al que avui és la comarca del Vallès Oriental, que aleshores estava incrementant ràpidament l'extensió de vinya en detriment de boscos i erms. Els pagesos plantaven vinya per tal d'aprofitar els preus altament remuneratius del vi, com a resultat de la demanda d'importacions de França, perquè aleshores la plaga de la fil·loxera estava destruint completament la vinya francesa i França era el principal país productor i consumidor de vi de tot el món. Aquesta plaga també arribaria uns anys després a Catalunya, però mentrestant la producció de vi oferia una rendibilitat molt alta.

# metadata.dc.source[].value
Articles publicats en revistes (Història Econòmica, Institucions, Política i Economia Mundial)